cyanic-selkie/wikianc huggingface dataset:
กระแสฟูโก
ผลข้างเคียง
กระแสวนเป็นสาเหตุรากของ skin effect ในตัวนำไฟฟ้าที่กระแส AC ไหลผ่าน
ในทำนองเดียวกันในวัสดุแม่เหล็กที่มีการนำไฟฟ้าที่แน่นอน กระแสวนทำให้เกิดการคุมขังของสนามแม่เหล็กส่วนใหญ่ไว้ในความลึกเพียงแค่พื้นผิวของวัสดุ ผลกระทบนี้จะจำกัด ฟลักซ์เชื่อมโยง ใน ตัวเหนี่ยวนำ และ หม้อแปลง ที่มี แกนแม่เหล็ก
พันธุ์วโรภาส เศวตรุนทร์
แพทย์หญิงพันธุ์วโรภาส เศวตรุนทร์ (เดิม: หม่อมเจ้าพันธุ์วโรภาส ภาณุพันธุ์; ประสูติ 4 สิงหาคม พ.ศ. 2476) เป็นพระธิดาในพระเจ้าวรวงศ์เธอ กรมหมื่นภาณุพงศ์พิริยเดช กับหม่อมมาลี ภาณุพันธุ์ ณ อยุธยา
ประวัติ
หม่อมเจ้าพันธุ์วโรภาส ภาณุพันธุ์ มีนามลำลองว่า ท่านหญิงน้อย เป็นพระธิดาในพระเจ้าวรวงศ์เธอ กรมหมื่นภาณุพงศ์พิริยเดช กับหม่อมมาลี ภาณุพันธุ์ ณ อยุธยา (สกุลเดิม สุขเจริญ) ประสูติเมื่อวันที่ 4 สิงหาคม พ.ศ. 2476 เป็นพระนัดดาในสมเด็จพระราชปิตุลาบรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช และเป็นพระราชปนัดดาในพระบาทสมเด็จพระจอมเกล้าเจ้าอยู่หัว หม่อมเจ้าพันธุ์วโรภาสมีเจ้าพี่เจ้าน้องร่วมหม่อมมารดาสององค์คือประภาพันธุ์ กรโกสียกาจ และหม่อมเจ้าสุริยพันธุ์ ภาณุพันธุ์
หม่อมเจ้าพันธุ์วโรภาสทรงสำเร็จการศึกษาจากคณะแพทยศาสตร์ จุฬาลงกรณ์มหาวิทยาลัย และทรงงานเป็นแพทย์ที่โรงพยาบาลจุฬาลงกรณ์ ทรงเคยรักษาพระราชวุฒาจารย์ (ดูลย์ อตุโล) ในช่วงอาพาธหนักครั้งที่สองและเข้าพักรักษาตัวที่โรงพยาบาลจุฬาลงกรณ์
หม่อมเจ้าพันธุ์วโรภาสทรงคบหากับนายแพทย์ชูช่วง เศวตรุนทร์ (บุตรเสวกโท พระพิพัฒน์ธนกิจ (ช่วง เศวตรุนทร์) กับเชื้อ พิพัฒน์ธนกิจ) ซึ่งเป็นอาจารย์คณะแพทยศาสตร์ จุฬาลงกรณ์มหาวิทยาลัย ตั้งแต่หม่อมเจ้าพันธุ์วโรภาสยังเป็นนิสิตอยู่ ต่อมาทรงกราบบังคมทูลลาออกจากฐานันดรศักดิ์เพื่อสมรสกับนายแพทย์ชูช่วง เมื่อวันที่ 31 มีนาคม พ.ศ. 2501 และได้รับพระมหากรุณาธิคุณโปรดเกล้าฯ พระราชทานน้ำพระมหาสังข์ ณ วังไกลกังวล เมื่อวันที่ 12 พฤษภาคม พ.ศ. 2501 มีโอรส-ธิดาด้วยกันสี่คน ได้แก่
กรณียกิจ
เมื่อวันที่ 15 กันยายน พ.ศ. 2559 แพทย์หญิงพันธุ์วโรภาสได้เสด็จไปเป็นองค์ประธานในการพระราชทานเพลิงศพสวรรณา วิชัยรัตน์ เจ้าพี่ ณ เมรุวัดธาตุทอง
เมื่อเดือนธันวาคม พ.ศ. 2559 แพทย์หญิงพันธุ์วโรภาสได้ตามเสด็จรองศาสตราจารย์ ดร.ประภาพันธุ์ กรโกสียกาจ เจ้าพี่ร่วมมารดา เพื่อร่วมพระราชพิธีทรงบำเพ็ญพระราชกุศลวันคล้ายวันเฉลิมพระชนมพรรษาพระบาทสมเด็จพระมหาภูมิพลอดุลยเดชมหาราช บรมนาถบพิตร ณ พระที่นั่งอมรินทรวินิจฉัย ในพระบรมมหาราชวัง
เจ้าหญิงอาลิกซ์ เจ้าหญิงแห่งลีญ
เจ้าหญิงอาลิกซ์แห่งลักเซมเบิร์ก เจ้าหญิงพระมารดาแห่งลีญ (Her Royal Highness Alix, Dowager Princess of Ligne; 24 สิงหาคม พ.ศ. 2472 – 11 กุมภาพันธ์ พ.ศ. 2562) เป็นพระธิดาพระองค์สุดท้องในแกรนด์ดัชเชสชาร์ล็อตแห่งลักเซมเบิร์ก กับเจ้าชายเฟลิกซ์แห่งบูร์บง-ปาร์มา เป็นพระขนิษฐาในแกรนด์ดยุกฌ็องแห่งลักเซมเบิร์ก เป็นพระปิตุจฉา (อาหญิง) ใน แกรนด์ดยุกอ็องรีแห่งลักเซมเบิร์ก พระองค์สมรสกับ อ็องตวน เจ้าชายที่ 13 แห่งลีญ พระองค์จึงดำรงพระอิสริยยศเป็น เจ้าหญิงพระชายาแห่งลีญ มีพระบุตร 7 พระองค์ ต่อมาพระสวามีสิ้นพระชนม์ พระโอรสพระองค์ใหญ่สืบพระอิสริยยศเป็นมีแชล เจ้าชายที่ 14 แห่งลีญ พระองค์จึงดำรงพระอิสริยยศเป็น เจ้าหญิงพระมารดาแห่งลีญ
ซีจีทีเอ็น รุสสกีย์
ซีจีทีเอ็น รุสสกีย์  (CGTN Russkiy) เป็นเป็นช่องรายการข่าวโทรทัศน์ภาคภาษารัสเซียของสถานีวิทยุโทรทัศน์กลางแห่งประเทศจีน ภายใต้เครือข่ายโทรทัศน์ภาคบริการโลกแห่งประเทศจีน หรือ China Global Television Network ออกอากาศครั้งแรกเมื่อ 10 กันยายน ค.ศ. 2009 นำเสนอรายการข่าวในรัสเซียและทั่วโลกรวมถึงรายการที่นำเสนอศิลปวัฒนธรรมและภาพลักษณ์ของประเทศจีน ในรูปแบบภาษารัสเซีย
โซเดียมซัลไฟด์
โซเดียมซัลไฟด์ (sodium sulfide) เป็นสารประกอบเคมีมีสูตร Na2S หรือที่พบมากกว่าคือ ไฮเดรต (hydrate) Na2S·9H2O ทั้งคู่เป็นเกลือละลายน้ำไร้สีซึ่งให้สารละลายด่างแก่ เมื่อสัมผัสอากาศชื้น Na2S และไฮเดรตของมันจะปลดปล่อยไฮโดรเจนซัลไฟด์ ซึ่งมีกลิ่นคล้ายไข่เน่า
ซีจีทีเอ็น รุสสกีย์
ซีซีทีวี รุสสกีย์ ได้เปลี่ยนชื่อเป็น ซีจีทีเอ็น รุสสกีย์ พร้อมกับช่องโทรทัศน์ภาคภาษาต่างประเทศของซีซีทีวีทั้งหมด พร้อมกับการจัดตั้งเครือข่ายโทรทัศน์ภาคบริการโลกแห่งประเทศจีน หรือ China Global Television Network เพื่อแยกเอาช่องโทรทัศน์ภาคภาษาต่างประเทศของซีซีทีวีทั้งหมด มาขึ้นกับ CGTN เพื่อความคล่องตัวในการบริหารงาน โดยทั้งนี้ กราฟิก เพลงประกอบ ยังคงใช้ต่อเนื่องมาจากซีซีทีวีรุสสกีย์เดิม เพียงแต่กราฟิกมีการปรับสีจากเดิมสีแดงเป็นสีน้ำเงิน
คณะปฏิวัติ
คณะปฏิวัติ อาจหมายถึง
.za
.za เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับ แอฟริกาใต้
.yu
ต่อมาเซอร์เบียและมอนเตเนโกรได้แยกประเทศกันในวันที่ 3 มิถุนายน พ.ศ. 2549 ประเทศเซอร์เบียและประเทศมอนเตเนโกรได้มีโดเมนใหม่ คือ .rs และ .me ตามลำดับ
ปัจจุบันได้เลิกใช้ .yu แล้ว โดยไม่รับจดทะเบียนโดเมนใหม่และไม่รับต่ออายุโดเมนตั้งแต่เดือนมีนาคม พ.ศ. 2551 หลังจากนั้นโดเมนระดับบนสุด .yu ก็ถูกลบไป เมื่อวันที่ 30 มีนาคม พ.ศ. 2553
จังหวะหัวใจ
จังหวะหัวใจ (가슴이 뛴다) เป็นซีรีส์โทรทัศน์ของเกาหลีใต้ที่กำลังออกอากาศอยู่ นำแสดงโดย อก แท็ก-ย็อน, ว็อน จี-อัน, พัก คัง-ฮย็อน และยุน โซ-ฮี ออกอากาศตอนแรกทางช่อง KBS2 ในวันที่ 26 มิถุนายน 2023 และออกอากาศทุกวันจันทร์และวันอังคาร เวลา 21:45 น. (เวลามาตรฐานเกาหลี) นอกจากนี้ยังมีการสตรีมบนแอมะซอนไพรม์วิดีโอ ในบางภูมิภาค
เรื่องย่อ
ลูกครึ่งมนุษย์ครึ่งแวมไพร์ ซ็อน อู-ฮย็อล (อก แท็ก-ย็อน) เริ่มใช้ชีวิตร่วมกับหญิงสาวผู้เย็นชา จู อิน-แฮ (ว็อน จี-อัน) ทั้งสองตกหลุมรักกันนำความอบอุ่นเข้ามาในชีวิตของพวกเขา
.zw
.zw เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับ ซิมบับเว
ดูเพิ่ม
Toppdomän
ความหนาแน่นของธาตุ (หน้าข้อมูล)
WEL
As quoted at http://www.webelements.com/ from these sources:
LNG
As quoted from an online version of:
VDW
The following molar volumes and densities for the majority of the gaseous elements were calculated from the van der Waals equation of state, using the quoted values of the van der Waals constants. The source for the van der Waals constants and for the literature densities was: R. C. Weast (Ed.), Handbook of Chemistry and Physics (53rd Edn.), Cleveland:Chemical Rubber Co., 1972.
มีแชล เจ้าชายที่ 14 แห่งลีญ
มีแชล เจ้าชายที่ 14 แห่งลีญ (His Highness Michel, 14th Prince of Ligne) เป็นพระโอรสพระองค์ใหญ่ในอ็องตวน เจ้าชายที่ 13 แห่งลีญ กับเจ้าหญิงอาลิกซ์ เจ้าหญิงแห่งลีญเป็นพระนัดดาในแกรนด์ดัชเชสชาร์ล็อตแห่งลักเซมเบิร์กกับเจ้าชายเฟลิกซ์แห่งบูร์บง-ปาร์มา เป็นพระภาคิไนยใน แกรนด์ดยุกฌ็องแห่งลักเซมเบิร์ก และเป็นพระญาติชั้นที่ 1 ใน แกรนด์ดยุกอ็องรีแห่งลักเซมเบิร์ก พระองค์สืบพระอิสริยยศ เป็น เจ้าชายที่ 14 แห่งลีญ ต่อจากพระบิดาที่สิ้นพระชนม์ไป พระองค์สมรสกับ เจ้าหญิงเอเลนอราแห่งลีญ มีพระบุตร 2 พระองค์
มัลติเวิร์ส
มัลติเวิร์ส (Multiverse) หรือ พหุจักรวาล หรือ พหุภพ เป็นจักรวาลคู่ขนานในอีกมิติหนึ่งของมาร์เวลคอมิกส์ซึ่งในมิตินั้นที่มีตัวละครหนึ่งอยู่อาจจะไม่เหมือนตัวละครในตอนนี้ เรื่องราวส่วนใหญ่เกิดขึ้นภายในจักรวาลมาร์เวลซึ่งเป็นส่วนหนึ่งของจักรวาลที่ใหญ่กว่า เริ่มด้วยประเด็นต่าง ๆ ของกัปตันบริเตน ความต่อเนื่องหลักในเนื้อเรื่องของมาร์เวลส่วนใหญ่ถูกกำหนดให้เป็น Earth-616 และมัลติเวิร์สได้รับการปกป้องโดยเมอร์ลิน แต่ละจักรวาลมีกัปตันบริเตนที่ได้รับมอบหมายให้ปกป้องเกาะอังกฤษในรูปแบบของตัวเอง ผู้พิทักษ์เหล่านี้เรียกรวมกันว่ากัปตันบริเตนคอร์ป สัญกรณ์ตัวเลขนี้ยังคงดำเนินต่อไปในซีรีส์ Excalibur และชื่ออื่น ๆ แต่ละจักรวาลของมัลติเวิร์สในมาร์เวลดูเหมือนจะได้รับการปกป้องโดยจอมเวทย์สูงสุดเกือบตลอดเวลา ซึ่งแต่งตั้งโดยวิชานติทรินิตี้ผู้ลึกลับเพื่อปกป้องโลกจากภัยคุกคามที่มีเวทย์มนต์ในธรรมชาติจากภายในและภายนอกและถือครองอายออฟอะกามอนโต
ต่อมา นักเขียนหลายคนจะใช้และก่อร่างมัลติเวิร์สใหม่ในชื่อเช่น เอ็กซ์ไซล์ส, เอ็กซ์เมน, และ Ultimate Fantastic Four จักรวาลใหม่จะแยกออกจากเนื้อเรื่องที่เกี่ยวข้องกับตัวละครที่เดินทางข้ามเวลาเช่น ราเชล ซัมเมอร์, เคเบิล, และ บิชอบ เนื่องจากการกระทำของพวกเขาทำให้เวลาที่บ้านเกิดของพวกเขาสลับกัน
มัลติเวิร์สยังมีบทบาทในจักรวาลภาพยนตร์มาร์เวลหรือที่รู้จักในชื่อ Earth-199999 ในการ์ตูนมัลติเวิร์ส มันได้รับการแนะนำในภาพยนตร์เรื่อง จอมเวทย์มหากาฬ (2016) สร้างขึ้นใน อเวนเจอร์ส: เผด็จศึก (2019) อ้างอิงใน สไปเดอร์แมน: ฟาร์ ฟรอม โฮม (2019) และสร้างขึ้นเพิ่มเติมใน โลกิ (2021), วอทอิฟ...? (2021), สไปเดอร์แมน: โน เวย์ โฮม (2021), ดอกเตอร์สเตรนจ์อินมัลติเวิร์สออฟแมดเนส (2022) และ แอนท์-แมน และ เดอะ วอสพ์: ควอนตัมเมเนีย (2023)
แม่น้ำจอร์แดน
แม่น้ำจอร์แดน (نَهْر الْأُرْدُنّ, Nahr al-ʾUrdunn; נְהַר הַיַּרְדֵּן, Nəhar hayYardēn; Nahrāʾ Yurdnan) มีอีกชื่อว่า นะฮ์รุชชะรีอะฮ์ (نهر الشريعة) เป็นแม่น้ำในภูมิภาคเอเชียตะวันตก มีความยาวทั้งสิ้น 251 กิโลเมตร ไหลลงสู่ทะเลเดดซี ปัจจุบันถือเป็นพรมแดนธรรมชาติระหว่างอิสราเอลกับจอร์แดน
Jacaranda obtusifolia
ศรีตรัง หรือ แคฝอย เป็นไม้ต้นผลัดใบขนาดกลางในวงศ์แคหางค่าง  ปลูกเป็นไม้ประดับ สูง 4-10 เมตร เรือนยอดโปร่ง เปลือกสีน้ำตาลอมขาว แตกล่อนเป็นแผ่นบางตามยาวคล้ายกระดาษ ใบเป็นใบประกอบแบบขนนก 2 ชั้น เรียงตรงกันข้าม ใบย่อย 12-21 คู่ เรียงตรงข้าม ใบรูปขอบขนานแกมรูปเหลี่ยมข้าวหลามตัด มีขนาดเล็ก กว้าง 0.5-0.7 เซนติเมตร ยาว 1-1.5 เซนติเมตร ปลายใบแหลม โคนใบเบี้ยว เส้นแขนงใบข้างละ 4-5 เส้น ก้านใบหลักยาว 7-11 เซนติเมตร ก้านใบประกอบยาว 4-8 มม. ไม่มีก้านใบย่อย ดอก สีม่วงอ่อน มีกลิ่นหอมอ่อน ออกเป็นช่อแบบกระจุกแยกแขนงตามกิ่งและซอกใบ ใกล้ปลายกิ่ง ช่อดอกยาว 5-9 เซนติเมตร กลีบดอกเชื่อมติดกันเป็นหลอดสีม่วงเข้มปลายแยก 5 แฉก ดอกบานเต็มที่กว้าง 1.5-2.5 เซนติเมตร จะออกดอกประมาณเดือนมกราคม-มีนาคม เป็นผลประมาณเดือนเมษายน-พฤษภาคม ผลแห้งแตกเป็นฝักสีน้ำตาลอ่อน กว้าง 1-1.5 เซนติเมตร ยาว 2.2-2.5 เซนติเมตร เมล็ดมีปีกจำนวนมาก
ศรีตรังเป็นชื่อไม้ต้นสองชนิด ได้แก่ ชนิด J. obtusifolia และชนิด J. mimosifolia ทั้งสองชนิดมีถิ่นกำเนิดในทวีปอเมริกาใต้ แต่มีลักษณะทางพฤกษศาสตร์ต่างกันบางประการ พระยารัษฎานุประดิษฐ์มหิศรภักดี (คอซิมบี๊ ณ ระนอง) ได้นำศรีตรังชนิด J. obtusifolia มาปลูกที่เมืองตรังเป็นครั้งแรกเมื่อปี พ.ศ. 2444 ปัจจุบันศรีตรังชนิดนี้เป็นชนิดที่นิยมปลูกกันทั่วไปในประเทศไทย ทั้งยังได้รับการกำหนดให้เป็นพันธุ์ไม้มงคลพระราชทานและดอกไม้ประจำจังหวัดตรัง
เกร็ดความรู้
ต้นศรีตรังชนิดนี้เป็นไม้ประจำหน่วยงานและสถานศึกษาดังต่อไปนี้ อนึ่ง มหาวิทยาลัยมหิดลก็เคยใช้ศรีตรังเป็นต้นไม้ประจำมหาวิทยาลัย แต่เมื่อศาสตราจารย์ ดร.สตางค์ มงคลสุข นำต้นไม้ชนิดนี้ไปปลูกที่มหาวิทยาลัยสงขลานครินทร์ ศรีตรังจึงกลายเป็นต้นไม้ประจำมหาวิทยาลัยแห่งนี้ด้วย ต่อมามหาวิทยาลัยมหิดลได้เปลี่ยนไปใช้ต้นกันภัยมหิดลเป็นต้นไม้ประจำมหาวิทยาลัยแทน
มณฑลจี๋หลิน
จี๋หลิน เป็นหนึ่งในสามมณฑลทางภาคตะวันออกเฉียงเหนือของประเทศจีน เมืองหลวงและเมืองใหญ่สุดคือ ฉางชุน มณฑลจี๋หลินมีอาณาเขตทางทิศตะวันออกติดกับประเทศเกาหลีเหนือ (นครราซ็อน จังหวัดฮัมกย็องเหนือ จังหวัดรยังกัง และจังหวัดชากัง) และประเทศรัสเซีย (ดินแดนปรีมอร์สกี) ทิศเหนือติดกับมณฑลเฮย์หลงเจียง ทิศใต้ติดกับมณฑลเหลียวหนิง และทิศตะวันตกติดกับเขตปกครองตนเองมองโกเลียใน ชื่อของมณฑล "จี๋หลิน" มาจากวลีภาษาแมนจู girin ula หมายถึง "ไปตามลำน้ำ"
ชาวแมนจูเคยอาศัยอยู่ในพื้นที่ของมณฑลจี๋หลิน จึงทำให้มณฑลจี๋หลินเป็นส่วนหนึ่งของแคว้นแมนจูเรียในประวัติศาสตร์ พื้นที่แห่งนี้เคยมีการต่อสู้แย่งชิงและตกอยู่ภายใต้การปกครองของรัฐต่าง ๆ ที่ไม่ใช่ของชาวฮั่น ได้แก่ รัฐกลุ่มชนซฺยงหนู, รัฐเซียนเปย์, ราชวงศ์เหลียวของชาวชี่ตัน, ราชวงศ์จินของกลุ่มชนนฺหวี่เจิน, และราชวงศ์หยวนของชาวมองโกล ประชากรส่วนใหญ่ในมณฑลพูดภาษาจีนกลาง เนื่องด้วยการรับเอาวัฒนธรรมฮั่นและภาษาจีนมาใช้โดยชาวแมนจู ทำให้ภาษาแมนจูถือเป็นภาษาที่ใกล้สูญพันธุ์ มณฑลนี้มีชาวเกาหลีอยู่ประมาณร้อยละ 4 ของประชากรทั้งหมด เนื่องจากตั้งอยู่ใกล้กับคาบสมุทรเกาหลี
เช่นเดียวกันกับมณฑลอื่น ๆ ทางภาคตะวันออกเฉียงเหนือของจีน จี๋หลินได้ผ่านช่วงแรกของการพัฒนาอุตสาหกรรม อย่างไรก็ตาม เศรษฐกิจของมณฑลจี๋หลิน ซึ่งเด่นด้านอุตสาหกรรมหนัก ได้ประสบปัญหากับการโอนกิจการของรัฐเป็นของเอกชน สิ่งนี้กระตุ้นให้รัฐบาลกลางดำเนินการรณรงค์ที่เรียกว่า "แผนฟื้นฟูพื้นที่ภาคตะวันออกเฉียงเหนือ" นอกจากนี้ มณฑลจี๋หลินยังมีแหล่งหินน้ำมันเป็นจำนวนมาก
ภูมิศาสตร์
มณฑลจี๋หลินมีพื้นที่ติดต่อดังนี้
ลักษณะภูมิประเทศเป็นที่ราบสูงทิศตะวันออกเฉียงใต้พื้นที่สูงบริเวณเทือกเขาฉางไป๋ซันซึ่งมีความสูงเหนือระดับน้ำทะเลมากกว่า 1,000 เมตร ส่วนทิศตะวันตกบริเวณที่ราบซงเหลียว เป็นพื้นที่ค่อนข้างต่ำจึงเหมาะเป็นเขตทำปศุสัตว์ที่สำคัญของมณฑล
ด้านตะวันออกค่อนข้างรับอิทธิพลจากทะเลหวงไห่ และทะเลญี่ปุ่น จึงมีสภาพอากาศแบบชุ่มชื้น มีฝนตกชุก ด้านตะวันตกรับอิทธิพลจากที่ราบสูงมองโกล ทำให้อากาศแห้งแล้งทั้งมณฑลมีลักษณะอากาศเฉพาะแบบมรสุม เกษตรกรรม เป็นแหล่งวัตถุดิบประเภทข้าวที่สำคัญแห่งหนึ่งของประเทศ มีผลผลิตต่าง ๆ ได้แก่ ถั่วเหลือง ข้าวโพด
เขตการปกครอง
มณฑลจี๋หลินแบ่งออกเป็นเขตการปกครองระดับจังหวัดทั้งหมด 9 แห่ง ประกอบด้วย 8 นครระดับจังหวัด (เป็นนครระดับกิ่งมณฑล 1 แห่ง) และ 1 จังหวัดปกครองตนเอง
เขตการปกครองระดับจังหวัดทั้ง 9 แห่งนี้ แบ่งย่อยอีกเป็นเขตการปกครองระดับอำเภอ จำนวน 60 แห่ง (ประกอบด้วย 21 เขต, 20 นครระดับอำเภอ, 16 อำเภอ, และ 3 อำเภอปกครองตนเอง) ณ ปลายปี 2017 มีประชากรทั้งสิ้น 27.17 ล้านคน
การเมือง
การเมืองของมณฑลจี๋หลินมีโครงสร้างเป็นระบบพรรค-รัฐบาล เหมือนกับสถาบันการปกครองในมณฑลอื่น ๆ ในจีนแผ่นดินใหญ่
ผู้ว่าการมณฑลจี๋หลินเป็นตำแหน่งสูงสุดในหน่วยงานบริหารมณฑลจี๋หลิน อย่างไรก็ตาม ในระบบพรรค-รัฐบาลนี้ ผู้ว่าการมณฑลมีอำนาจน้อยกว่าเลขาธิการคณะกรรมการพรรคคอมมิวนิสต์แห่งประเทศจีนประจำมณฑลจี๋หลิน หรือเรียกสั้น ๆ ว่า "หัวหน้าพรรคมณฑลจี๋หลิน"
อุตสาหกรรม
มีฐานอุตสาหกรรมที่แข็งแกร่งและระบบอุตสาหกรรมที่สมบูรณ์มากมีบริษัทอุตสาหกรรมมากกว่า 14,000 แห่ง อุตสาหกรรมหลัก คือ อุตสาหกรรมวิศวกรรม เคมีภัณฑ์ ปิโตรเคมี อาหารและยา
การคมนาคม
และยังมีเส้นทางตรงถึงฮาร์บิน เซิ่นหยัง ต้าเหลียน ปักกิ่ง เทียนจิน สือเจียจวง จี่หนัน หนันจิง (นานกิง) และเซี่ยงไฮ้ เป็นต้น ทางหลวง จากสถิติเมื่อปลายปี 2004 ทั่วมณฑลจี๋หลินมีถนนหลวง 47,255 กิโลเมตร จากฉางชุนต่อไปยังเมืองสำคัญได้ทั่วมณฑล
การผ่าตัดเชื่อมข้อกระดูกสันหลัง
การผ่าตัดเชื่อมข้อกระดูกสันหลัง (Spinal fusion, spondylodesis, spondylosyndesis) เป็นเทคนิคทางศัลยศาสตร์ออร์โทพีดิกส์เพื่อเชื่อมข้อกระดูกสันหลังสองข้อหรือมากกว่านั้น ซึ่งสามารถทำได้ที่กระดูกสันหลังส่วนคอ ส่วนอก และส่วนเอว เพื่อกันข้อกระดูกที่เชื่อมกันไม่ให้เคลื่อนไหว มีวิธีการเชื่อมกระดูกหลายอย่าง แต่ละอย่างจะมีการปลูกถ่ายกระดูก (bone grafting) ไม่ว่าจะมาจากคนไข้เอง (autograft) ได้จากผู้บริจาค (allograft) หรือจากกระดูกเทียม เพื่อช่วยเชื่อมกระดูกที่เกี่ยวข้อง และบ่อยครั้งจะต้องใช้อุปกรณ์อื่น ๆ (รวมทั้งสกรู แผ่นวัสดุ หรือกรง) เพื่อยึดกระดูกให้อยู่กับที่ในขณะที่กระดูกปลูกถ่ายเชื่อมข้อกระดูกเข้าด้วยกัน
การผ่าตัดเชื่อมข้อกระดูกสันหลังทำมากที่สุดเพื่อบรรเทาความปวดและแรงกดต่อไขสันหลัง ที่เกิดเมื่อหมอนกระดูกสันหลัง (กระดูกอ่อนระหว่างข้อกระดูก) เสื่อม (degenerative disc disease) อาการทางแพทย์อื่น ๆ ที่รักษาด้วยวิธีนี้รวมทั้งช่องไขสันหลังตีบ กระดูกสันหลังเคลื่อน กระดูกสันหลังเสื่อม กระดูกสันหลังหัก กระดูกสันหลังคด และหลังโกง เหมือนกับการผ่าตัดอื่น ๆ ภาวะแทรกซ้อนอาจรวมทั้งการติดเชื้อ การเสียเลือด และความเสียหายต่อประสาท การเชื่อมยังเปลี่ยนการเคลื่อนไหวปกติของกระดูกสันหลัง ซึ่งสร้างภาระมากขึ้นกับข้อกระดูกเหนือและใต้ข้อที่เชื่อมเข้าด้วยกัน ดังนั้น ภาวะแทรกซ้อนระยะยาวก็คือกระดูกที่มีภาระมากขึ้นจะเสื่อม
ในการแพทย์
การเชื่อมกระดูกสันหลังสามารถใช้รักษาอาการต่าง ๆ ที่มีผลต่อสันหลังระดับคอ อก และเอว ซึ่งโดยทั่วไปใช้ลดแรงกดอัดต่อและสร้างเสถียรภาพให้กระดูก เหตุสามัญที่สุดของแรงอัดที่ไขสันหลังหรือเส้นประสาท ก็คือหมอนกระดูกสันหลังเสื่อม (degenerative disc disease) เหตุสามัญอื่น ๆ รวมทั้งหมอนกระดูกสันหลังเคลื่อน ช่องไขสันหลังตีบ การบาดเจ็บ และเนื้องอกที่ไขสันหลัง
ช่องไขสันหลังตีบอาจเป็นผลของปุ่มกระดูกงอก (osteophytes) หรือเอ็นที่หนาขึ้น ซึ่งในระยะยาวมีผลเป็นช่องไขสันหลังตีบ แล้วทำให้ปวดขาเมื่อทำกิจกรรม เป็นอาการที่เรียกว่า อาการปวดขาเหตุประสาท (neurogenic claudication) ส่วนการกดเส้นประสาทตรงที่ออกจากไขสันหลังซึ่งเรียกว่า โรครากประสาท (radiculopathy) จะทำให้ปวดอวัยวะส่วนที่เส้นประสาทวิ่งไปถึง (เช่น ขาสำหรับปัญหาส่วนเอว แขนสำหรับปัญหาส่วนคอ) ในกรณีที่รุนแรง แรงดันนี้จะทำให้มีความบกพร่องทางประสาทอย่างอื่น เช่น เหน็บชา ปัญหาการกลั้นปัสสาวะ/อุจจาระ และอัมพาต
ภาวะที่แพทย์จะพิจารณาเชื่อมกระดูกไขสันหลังรวมทั้ง
ข้อห้ามใช้
โปรตีนเพิ่มการเติบโตของกระดูก คือ Bone morphogenetic protein (rhBMP) ไม่ควรใช้เป็นปกติสำหรับการเชื่อมกระดูกสันหลังส่วนคอจากด้านหน้า เช่นที่ทำด้วยเทคนิค anterior cervical discectomy and fusion เพราะมีรายงานว่าการรักษาเช่นนี้ทำให้เนื้อเยื่ออ่อนบวม แล้วมีผลเป็นภาวะแทรกซ้อนที่เป็นอันตรายต่อชีวิตเพราะกลืนไม่ได้หรือหายใจไม่ออก
วิทยาการระบาด
ตามรายงานของสำนักงานวิจัยและคุณภาพการรักษาสุขภาพสหรัฐ (AHRQ) ในปี 2554 มีการการผ่าตัดเชื่อมข้อกระดูกสันหลัง 488,000 รายในโรงพยาบาลสหรัฐ (ที่อัตรา 15.7 ต่อประชากร 10,000) ซึ่งอยู่ในอัตรา 3.1% ของการผ่าตัดทั้งหมด และเพิ่มขึ้น 70% จากปี 2544 โดยการเชื่อมกระดูกส่วนเอวสามัญที่สุด ที่ ~210,000 รายต่อปี ส่วนอกอยู่ที่ 24,000 รายต่อปี และส่วนคอ 157,000 รายต่อปี
งานวิเคราะห์การเชื่อมกระดูกไขสันหลังปี 2551 ในสหรัฐพบข้อมูลดังต่อไปนี้
ค่าใช้จ่าย
ค่าใช้จ่ายสำหรับการเชื่อมกระดูกสันหลังจะขึ้นอยู่กับสถาบัน ประกัน ประเภทการผ่าตัด และสุขภาพทั่วไปของคนไข้ ค่าใช้จ่ายรวมทั้งแล็บ ยา ห้องและอาหาร อุปกรณ์รักษาพยาบาล ค่าใช้จ่ายในการผ่าตัด กายภาพบำบัด การสร้างภาพ และค่าบริการโรงพยาบาลอื่น ๆ
ค่าใช้จ่ายเฉลี่ยรวมใน รพ. สหรัฐเพื่อผ่าตัดเชื่อมกระดูกสันหลังเพิ่มจาก 24,676 ดอลลาร์สหรัฐในปี 2541 เป็น 81,960 ดอลลาร์ในปี 2551 ต่อไปนี้เป็นค่าใช้จ่ายเฉลี่ยสำหรับเทคนิคการผ่าตัดที่สามัญต่าง ๆ เพื่อเชื่อมกระดูกสันหลังในสหรัฐ
เทคนิค
มีเทคนิคการเชื่อมข้อกะระดูกสันหลังหลายอย่าง ซึ่งขึ้นอยู่กับระดับข้อกระดูกสันหลังและตำแหน่งที่กดบีบไขสันหลัง/เส้นประสาท หลังจากที่ลดความกดดันที่กระดูกสันหลังแล้ว แพทย์ก็จะปลูกถ่ายกระดูกหรือกระดูกเทียมใส่ในระหว่างข้อกระดูกเพื่อให้เชื่อมเข้าด้วยกัน โดยทั่วไปแล้ว การเชื่อมจะทำจากด้านหน้า ด้านหลัง หรือที่ด้านทั้งสองของข้อกระดูก ทุกวันนี้ การเชื่อมโดยมากจะทำพร้อมกับวัสดุยึดอื่น ๆ (รวมทั้งสกรู แผ่นยึด หรือท่อนยึด) เพราะมีหลักฐานว่าเชื่อมกันดีกว่าที่ไม่ใช้
เทคนิคอื่น ๆ ที่ต้องผ่าเจาะน้อยกว่านี้ (Minimally invasive) ก็เริ่มเป็นที่นิยม รวมทั้งการใช้ระบบภาพนำทางเพื่อใส่ท่อนยึดและสกรูเข้าที่กระดูกโดยเป็นแผลเล็กกว่า ซึ่งทำให้กล้ามเนื้อเสียหายน้อยกว่า มีเลือด การอักเสบ ความปวด และการอยู่ในโรงพยาบาลน้อยกว่า
รายการต่อไปนี้เป็นตัวอย่างเทคนิคการเชื่อมกระดูกไขสันหลังที่สามัญเพื่อกระดูกแต่ละระดับ ๆ
การฟื้นตัว
การฟื้นตัวหลังการเชื่อมกระดูกสันหลังต่างกันมาก โดยขึ้นอยู่กับศัลยแพทย์และประเภทการผ่าตัด คนไข้จะอยู่ในโรงพยาบาลโดยเฉลี่ย 3.7 วัน แต่ก็มีคนไข้บางพวกที่สามารถกลับบ้านในวันเดียวกันถ้าเป็นการเชื่อมกระดูกส่วนคอแบบง่าย ๆ และทำในศูนย์ผ่าตัดผู้ป่วยนอก การผ่าตัดที่เจาะผ่าน้อย (Minimally invasive surgeries) ยังลดเวลาที่อยู่ในโรงพยาบาลอย่างสำคัญอีกด้วย การฟื้นสภาพมักจะมีข้อจำกัดในกิจกรรมและการฝึกฟื้นสมรรถภาพ โดยข้อจำกัดหลังจากการผ่าตัดจะขึ้นอยู่กับแพทย์
ช่วงเวลาปกติสำหรับข้อจำกัดต่าง ๆ หลังจากการผ่าตัดเชื่อมกระดูกสันหลังส่วนเอวรวมทั้ง
การบำบัดฟื้นฟูสภาพหลังจากการเชื่อมกระดูกสันหลังอาจไม่จำเป็น แต่ก็มีหลักฐานบ้างว่ามันช่วยกิจกรรมในชีวิตและลดความปวดหลัง ดังนั้น ศัลยแพทย์บางท่านก็จะแนะนำ
ความบ่อย
ตามรายงานของสำนักงานวิจัยและคุณภาพการรักษาสุขภาพสหรัฐ (AHRQ) ในปี 2554 มีการการผ่าตัดเชื่อมข้อกระดูกสันหลัง 488,000 รายในโรงพยาบาลสหรัฐ (ที่อัตรา 15.7 ต่อประชากร 10,000) ซึ่งอยู่ในอัตรา 3.1% ของการผ่าตัดทั้งหมด
หัวขโมยแห่งบารามอส
หัวขโมยแห่งบารามอส เป็นวรรณกรรมเยาวชนแนวขบขันสนุกสนาน ผ่อนคลายอารมณ์ และปนแนวแฟนตาซี โดยนักเขียนชาวไทยที่ใช้นามแฝงว่า "แรบบิท" จัดพิมพ์โดยสำนักพิมพ์สถาพรบุ๊คส์ เป็นวรรณกรรมที่ติดอันดับ 10 ใน 101 เล่มวรรณกรรมในดวงใจนักอ่านและนักเขียน จากการสำรวจของสมาคมนักเขียนแห่งประเทศไทย ปี 2553
ข้อมูลเบื้องต้น
วรรณกรรมชุด "หัวขโมยแห่งบารามอส" บอกเล่าเรื่องราวความขัดแย้งของสองแผ่นดินที่เป็นอริกันมานาน หนึ่งนั้นเป็นดินแดนแห่งความมืดของเหล่าปีศาจนาม "เดมอส" และอีกหนึ่งคือดินแดนมนุษย์สีขาวบริสุทธิ์นาม "เอเดน" โดยเลือกเอาเหตุการณ์ในช่วงเวลาหนึ่งในชีวิตของ "ธิดาแห่งความมืด" เจ้าหญิงผู้มีบทบาทสำคัญในตำนานของทั้งสองแผ่นดิน มาถ่ายทอดผ่านมุมมองของตัวเอกและตัวดำเนินเรื่อง เฟริน เดอเบอโรว์ หัวขโมยธรรมดาที่ชีวิตมีอันต้องเข้าไปพัวพันกับสิ่งวิเศษทั้งสี่ เริ่มจากการจับพลัดจับผลูเข้าไปเรียนในโรงเรียนพระราชา ก่อนจะคืนฐานะสู่ความเป็นเจ้าหญิง พบรักกับเจ้าชาย และได้เป็นผู้หนึ่งที่พลิกสถานการณ์สงครามครั้งสำคัญระหว่างเอเดนและเดมอสให้จบลงด้วยดี
หัวขโมยแห่งบารามอส กับ มงกุฎแห่งใจ
เรื่องวุ่นๆเมื่อหนุ่มน้อยตัวยุ่งนาม เฟริน เดอเบอโรว์ หัวขโมยจากประเทศบารามอส ถูกพ่อของตนส่งตัวเข้ามาเรียนในโรงเรียนพระราชาแห่งเอดินเบิร์ก เพื่อเสาะหาเจ้าชายที่เหมาะสมในการลักพาตัว ตามแผนการของมาดัส เดอเบอโรว์ ผู้เป็นพ่อ เฟรินได้พบและเป็นเพื่อนสนิทกับคาโล วาเนบลี เจ้าชายจากประเทศคาโนวาลผู้แสนเย็นชา และคิลมัส ฟีลมัส นักฆ่าจากตระกูลดังในประเทศซาเรสที่ขี้เล่นและอยากรู้อยากเห็น เหตุการณ์วุ่นวายมากมายเกิดขึ้นและนำไปสู่การต่อสู้กับปีศาจในมงกุฎแห่งใจที่ออกอาละวาด นอกจากนี้เฟรินยังได้ค้นพบความจริงอันน่าตกใจ นั่นก็คือ...แท้จริงแล้ว เขาคือเจ้าหญิงแห่งบารามอสและเดมอส เฟลิโอน่า เกรเดเวล เดอะปรินเซส ออฟ เดมอส
หัวขโมยแห่งบารามอส กับ คทาแห่งพลัง
การเดินทางครั้งสำคัญของเจ้าตัวยุ่งเฟริน หัวขโมยแห่งบารามอส และผองเพื่อน มุ่งสู่ดินแดนเดมอสที่เต็มไปด้วยภัยอันตรายนานัปการ เมื่อคทาแห่งพลังได้หักสะบั้นลงและต้องการการซ่อมแซม รวมถึงเฟรินที่ต้องคืนร่างเป็นเจ้าหญิง เฟริน คิล คาโลและคณะเดินทางแห่งเอดินเบิร์กจึงได้ออกเดินทางสู่เมืองหลวงแห่งเดมอส ที่นอกจากหัวเมืองต่างๆจะมีอันตรายมากมายแล้ว ยังมีมือสังหารนิรนามมากฝีมือที่คอยตามรังควานในทุกครั้งที่มีโอกาส แต่เขาคือใครกันแน่...และใครกันที่อยู่เบื้องหลังความชุลมุนทั้งหมด...
หัวขโมยแห่งบารามอส กับ แหวนแห่งปราชญ์
เรื่องราวของเจ้าตัวยุ่ง เฟริน เดอเบอโรว์ และผองเพื่อน เมื่อได้เผชิญกับอำนาจลึกลับแห่งแหวนที่เล่นงานเฟรินจนเกือบจะเอาชีวิตไม่รอด ขณะที่สถานการณ์ในเอเดนกำลังมีภัยพิบัติ เรื่องวุ่นวายจึงตามมาอย่างคาดไม่ถึง เฟรินหรือเจ้าหญิงเฟลิโอน่าที่ยังคงซ่อนฐานะที่แท้จริง คิลและเจ้าชายคาโลกลับมาที่เอดินเบิร์กอีกครั้งในฐานะนักเรียนชั้นปีที่สอง ฝนเลือดไร้ที่มาได้ทำลายที่ดินทำกินและแหล่งน้ำในเอเดนจนไม่เพียงพอต่อการใช้ สงครามจึงระอุขึ้นระหว่างประเทศต่างๆ ทางออกเดียวที่ร่ำลือคือของวิเศษที่ต้องสาป แหวนแห่งปราชญ์ที่จะไขทุกปริศนาให้กับเอเดน เฟรินพลาดท่าติดอยู่ในโลกฝันของแหวน เธอทำทุกทางเพื่อจะกลับออกไปแต่มีแต่จะทำให้สถานการณ์ยิ่งเลวร้ายลง ตกลงสิ่งที่เธอเห็นนั้นเป็นความฝัน หรือเป็นความจริง แต่ถ้าเป็นภาพฝัน แล้วเธอจะสามารถเอาชีวิตรอดออกมาจากฝันร้ายนี้ได้หรือไม่
หัวขโมยแห่งบารามอส กับ ดาบแห่งกษัตริย์
บทสรุปการเดินทางครั้งสำคัญของเจ้าตัวยุ่ง เฟริน เดอเบอโรว์ หัวขโมยแห่งบารามอสและผองเพื่อน หลังผ่านเหตุการณ์วุ่นวาย สนุกสนาน ชวนระทึกขวัญมาแล้วมากมาย และบัดนี้ ดาบแห่งกษัตริย์ ดาบที่เต็มไปด้วยพลังอำนาจ จะกลับคืนมาอีกครั้ง เมื่อตัวจริงของเจ้าหญิงเฟลิโอน่า ธิดาแห่งความมืดถูกเปิดเผย ศึกล่าตัวกุญแจชัยแห่งเอเดนจึงเปิดฉากขึ้นพร้อมกับที่เอเดนกรีธาทัพเข้าเดมอส เฟริน คิล คาโลและโรต้องเผชิญกับอันตรายนานัปการที่จะนำไปสู่การไขปริศนาในอดีตทั้งหมดทั้งปวง และการเผชิญหน้ากันของสองดินแดน มนุษย์หรือปีศาจกันจะเป็นผู้ครองชัย ใครบ้างที่จะต้องสูญเสีย และเมื่อหน้าที่เข้ามาพัวพันกับความรักและมิตรภาพ...พวกเขาจะยังอยู่ด้วยกันไปได้อีกนานแค่ไหน
หัวขโมยแห่งบารามอส The Perfect Guidebook
เป็นหนังสือที่ Rabbit ร่วมแต่งกับแฟนคลับ ให้รายละเอียดเพิ่มเติมจากความเห็นของผู้เขียนในเรื่องของตัวละครหลัก มีข้อมูลเพิ่มเติมเกี่ยวกับประเทศต่างๆ อาวุธ ตารางเวลาเหตุการณ์ ปฏิทิน อดีตกาลของสองแผ่นดิน แก้ความเข้าใจผิดต่างๆ ตอบคำถามจากนักอ่าน รวมถึงบทสัมภาษณ์เกี่ยวกับการแต่งวรรณกรรมชุด "หัวขโมยแห่งบารามอส" และเบ็ดเตล็ดอื่นๆ
ตัวละครหลัก
ลักษณะทั่วไป:ดวงตาสีน้ำตาลเข้ม ผมสีน้ำตาลเข้ม มีแผลเป็นใต้ดวงตาข้างซ้าย
สิ่งที่ชอบ: แอปเปิ้ล
สิ่งที่ไม่ชอบ/กลัว: ผี
คนที่ชอบ: คาโล วาเนบลี เดอะปรินซ์ ออฟ คาโนวาล
เด็กหนุ่มหัวขโมยอายุสิบห้าปีที่ถูกพ่อส่งตัวเข้าโรงเรียนพระราชาแห่งเอดินเบิร์ก เพื่อลักพาตัวเจ้าชายที่แฝงตัวเป็นสามัญชนอยู่ในโรงเรียนไปเรียกค่าไถ่ ลักษณะนิสัยร่าเริง อารมณ์ดี ทะเล้น ช่างเย้าช่างแหย่ เจ้าเล่ห์แต่ไหวพริบดี เอกลักษณ์ที่เป็นที่จดจำคือความพูดเก่งจนเกินไปในบางครั้ง และชอบทำอะไรก่อนคิด จึงมักจะก่อเรื่องวุ่นๆ จนได้รับฉายาเป็นที่รู้จักว่า "เจ้าตัวยุ่งเฟริน" ภายหลังเฟรินคืนฐานะเดิมเป็นเจ้าหญิงชื่อเฟลิโอน่า เกรเดเวลผู้ซึ่งเป็นพระราชธิดาในจ้าวปีศาจเอวิเดสแห่งเดมอสกับเจ้าหญิงอลิเซีย ฟาโรเวลแห่งบารามอส(พระราชธิดาเพียงองค์เดียวของไฮคิง) และเป็นคนรักของเจ้าชายคาโลเมื่อเธอเป็นหญิง
คาโล วาเนบลี เดอะปรินซ์ ออฟ คาโนวาล (Kalo Wanebli, the prince of Kanoval)
ลักษณะทั่วไป: ดวงตาสีฟ้าใส ผมสีเงิน
สิ่งที่ไม่ชอบ/กลัว: ความสับสนวุ่นวาย
คนที่ชอบ: เฟลิโอน่า
เจ้าชายคนสำคัญจากคาโนวาลแดนนักรบ มีร่างกายสูงใหญ่และหน้าตาดี เพื่อนร่วมห้องพักของเฟริน เป็นคนเคร่งขรึมเย็นชา พูดน้อย รักความสงบเรียบร้อย ออกจะดูหยิ่งด้วยเช่นกัน แต่ขยันเรียน มีความรับผิดชอบ มีพลังเวทมนตร์ที่แกร่งกล้า ด้วยความที่มีนิสัยแทบจะตรงข้ามกับเฟรินและแกล้งยาก เฟรินจึงถูกอกถูกใจขยันหยอกขยันแหย่ การสนทนาของทั้งคู่ก็มักจะเป็นการเหน็บแนมกันไปมาบ่อยๆ เฟรินขนานนามเขาว่า "ก้อนน้ำแข็งยักษ์เดินได้", "เจ้าชายน้ำแข็ง" และอีกมากมายหลายฉายา ภายหลังกลายเป็นคนรักของเฟริน
คิล ฟีลมัส เดอะคิลเลอร์ ออฟ ซาเรส (Kil Fylmus, the killer of Zares)
ลักษณะทั่วไป: ดวงตาสีม่วง ผมสีดำยุ่งเหยิง
สิ่งที่ชอบ: สุนัข, เรื่องสนุกๆ
คนที่ชอบ: เรนอน
สิ่งที่ไม่ชอบ/กลัว: อาหารร้อนจัด
"คิล" เป็นลูกคนเล็กของตระกูลนักฆ่าที่มีชื่อเสียงโด่งดังของซาเรส พักห้องเดียวกับเฟรินและคาโล เพื่อนที่เฟรินรักและสนิทที่สุด และมักจะเป็นคู่หูตามเฟรินไปป่วนในทุกครั้ง มีนิสัยขี้เล่น รักสนุก เบื่อง่าย ซื่อเกินไปในบางครั้ง อยากรู้อยากเห็น รักเพื่อนมากและสามารถสังหารศัตรูอย่างโหดเหี้ยมเพื่อช่วยเหลือเพื่อน
โร เซวาเรส เดอะเบกการ์ ออฟ ทริสทอร์ (Ro Zevares, the beggar of Tristor)
ลักษณะทั่วไป: ดวงตาสีเขียว ผมสีชาไว้หน้าม้า
สิ่งที่ชอบ: ชา, ความท้าทาย
สิ่งที่ไม่ชอบ/กลัว: การถูกบังคับ
เด็กหนุ่มขอทานจากทริสทอร์ที่เป็นทั้งคู่ปรับกลายๆและคู่หูของเฟริน เป็นคนที่ชอบมีเรื่องประหลาดๆมาให้คนอื่นแปลกใจเสมอ เจ้าเล่ห์แสนกล ดูลึกลับน่าค้นหาตลอดเวลา และรอบรู้ในแทบทุกเรื่อง จึงเป็นที่ถูกคอของเฟรินที่เข้าโรงเรียนไปแบบคนที่ไม่รู้เรื่องรู้ราวอะไรเอาเสียเลย นอกจากนี้ยังชอบโผล่มายืนข้างหลังเฟรินในจังหวะเหมาะๆเสมอ เฟรินเรียกเขาว่า "ห้องสมุดเคลื่อนที่"  ฐานะที่แท้จริงของโรคือชาเบรียน โบแด็ง เจ้าชายของเวนอลผู้เป็นที่เชื่อกันว่าสิ้นพระชนม์ในวังแต่เยาว์วัย แต่ความจริงกลับถูกส่งตัวไปใช้คืนให้ทริสทอร์และออกเร่ร่อนตามราชประเพณี เพราะเวนอลเคยลักพารัชทายาทของทริสทอร์มาเป็นราชินี
ตัวละครรอง
มาดัส เดอเบอโรว์ - พ่อบุญธรรมของเฟริน ชายร่างท้วมหัวล้านเลี่ยนเป็นมันใสที่ขี้เล่นและเจ้าเล่ห์ตามแบบฉบับนักต้มตุ๋น รักอิสระและท่องเที่ยวไปทั่วเอเดน  เป็นคนที่วางแผนส่งเฟรินเข้าโรงเรียนพระราชาจนฐานะถูกเปิดเผย เป็นเพื่อนร่วมรุ่นที่สนิทสนมกับไฮคิง และเป็นคนที่รับคำสั่งไฮคิงลักพาตัวเฟรินมาลงอาคมแปลงเพศ
แองเจลีน่า โรมานอฟ - แม่มดสาวที่มีเชื้อสายสโนว์แลนด์จากดินแดนวิชท์ เพื่อนร่วมชั้นปีและร่วมหอพักป้อมอัศวินของเฟริน เป็นเด็กสาวที่มีความเก่งกาจทางด้านเวทมนตร์คาถา พูดจาตรงไปตรงมา ปากคอจัดจ้านแสบร้อน เจ้าระเบียบและมักจ้องเล่นงานเฟรินเสมอๆ ด้วยไม้คทาพิฆาตที่พร้อมจะฟาดลงบนศีรษะของเพื่อนๆ(โดยเฉพาะอย่างยิ่ง...เฟริน)ที่มาคู่กับคำพูดติดปากว่า "บ้า!" ชอบเฟริน แต่เฟรินไม่สนใจ
ครี้ด ธันเดอร์ - นักรบตาเดียวผู้มีเสียงดัง และใจร้อนที่สุดในชั้นปี ชอบแอบซ่อนเหล้าเข้ามาชวนเพื่อนๆเสียเด็กอยู่บ่อยๆ หลลายคนพากันลงความเห็นว่าเป็นผู้เชี่ยวชาญในการจีบสาว แม้ว่าจะถูกเฟรินสอนมวยเสียจนอ้าปากค้างไป
โรเวน ฮาเวิร์ด - เจ้าชายรูปงามเจ้าของฉายา "เมจิคปรินซ์" จากประเทศเจมิไน ผู้ที่เป็นที่เล่าลือกันว่ามักทำสิ่งที่เป็นไปไม่ได้ให้เป็นไปได้ รุ่นพี่ร่วมป้อมของเฟรินที่ดำรงตำแหน่งเสนาธิการฝ่ายซ้ายดูแลความเรียบร้อยภายในหอพัก เป็นคนสุขุมรอบคอบ เป็นมิตร กันเอง อ่อนโยน และเป็นรุ่นพี่ที่เฟรินเคารพนับถือที่สุด ในภาคคทาแห่งพลังเป็นหนึ่งในคณะเดินทางของเอดินเบิร์กที่นำคทาเข้าไปรับการซ่อมแซมในเดมอส เป็นเพื่อนคู่กัดของเจ้าชายอาเธอร์ บริสตั้น เดอะปริ๊นซ์ ออฟ ซาเรส รักวิเวียนนานีย่า โบแด็ง แต่เห็นประเทศชาติมาก่อนความรู้สึกส่วนตัว
อาเธอร์ บริสตั้น - เจ้าชายแห่งซาเรส ผู้ได้รับฉายา "เจ้าชายใจสิงห์" จากการที่เจ้าตัวเคยพากองทัพบุกเข้าเดมอสอย่างไม่กลัวเกรงในอำนาจเอวิเดส ฉลาดเจ้าเล่ห์ ไหวพริบดี แต่แฝงความร้ายกาจและความทะเยอทะยาน ทำให้แม้เฟรินจะชื่นชมอยู่พอสมควรแต่มักให้ความรู้สึกที่ไม่ดีเท่าไรนัก เป็นหนึ่งในคณะเดินทางของเอดินเบิร์กที่นำคทาเข้าไปรับการซ่อมแซมในเดมอส เป็นเพื่อนคู่กัดของเจ้าชายโรเวน ฮาเวิร์ด
โกโดม โคมุส - คนแคระร่างจิ๋วน่ารักผู้มีภารกิจแห่งเกียรติยศและเขากวางมโหฬารกดทับอยู่บนศีรษะ เฟรินไปพบเข้าขณะกำลังจะไปสอบย่อยวิชาพาหนะพระราชาจึงนำตัวกลับมารักษาที่ห้อง เจ้าตัวอ้างว่าเป็นพ่อมดแห่งเดมอสที่รับใช้ใกล้ชิดจ้าวเอวิเดส และว่าตนกำลังหลบหนีจากยอดนักดาบแห่งบารามอสเพราะเป็นผู้กุมความลับของไฮคิงเอาไว้
วิเวียนนานีย่า โบแด็ง - น้องสาวของโร เจ้าฟ้าหญิงผู้อ่อนหวานน่ารักแห่งเวนอล หนึ่งในประเทศมหาอำนาจที่กำลังประสบภาวะวิกฤตทางการเมืองภายใน แม่นมหลวงได้นำมาฝากฝังไว้กับคณะเดินทางของเฟรินในภาคคทาแห่งพลังเมื่อเกิดรัฐประหารกลางเมืองหลวงเวนอล เจ้าหญิงวิเวียนกับเจ้าชายโรเวนเป็นเพื่อนกันมาตั้งแต่เด็ก และเจ้าหญิงยังหลงรักเจ้าชายอีกด้วย
ไฮคิง - กษัตริย์แห่งบารามอสและดำรงตำแหน่งกษัตริย์แห่งกษัตริย์ คือไฮคิง พระเจ้าตาของเฟริน เป็นกษัตริย์ผู้รักความเรียบง่าย ไม่ค่อยจริงจัง จนได้รับฉายาเล่นๆ ว่า "คิงสบายๆ" แห่งบารามอส ไฮคิงเกลียดสงครามและสามารถทำทุกอย่างเพื่อรักษาสันติภาพ
ชามัล ฟาโรเวล - พระอนุชาของไฮคิง เจ้าชายแห่งบารามอส เป็นอาจารย์ประจำภาควิชาประวัติศาสตร์เอเดนและสังคมศาสตร์แห่งเอเดน และอาจารย์ผู้ดูแลหอพักปราสาทขุนนางในโรงเรียนพระราชา มีนิสัยเย็นชา ดุ เข้มงวด และเป็นที่โจษขานว่าท่านไม่ชอบนักเรียนจากป้อมอัศวินพอๆ กับที่ประกาศว่าเกลียดการสู้รบ
มหาปราชญ์เลโมธี - อาจารย์ใหญ่ของโรงเรียนพระราชาแห่งเอดินเบิร์ก เป็นผู้ที่ดึงเอาครึ่งใจ พลัง ปัญญาและอำนาจของเอวิเดสมาฝากไว้ในของวิเศษทั้งสี่ในสงครามเมื่อห้าร้อยปีก่อน และทำให้เอวิเดสตกใจจนล่าถอยไป ว่ากันว่าเป็นผู้เดียวที่มีความสามารถทัดเทียมกับเอวิเดส จนมีคำกล่าวว่าความชั่วร้ายแห่งเดมอสจะเสื่อมฤทธิ์ภายใต้แสงสว่างแห่งเอดินเบิร์ก
บาโร วาเนบลี - พระบิดาของเจ้าชายคาโลและกษัตริย์แห่งคาโนวาล บุรุษผู้มีแผลเป็นบากใหญ่บนใบหน้า เป็นคนสงบเคร่งขรึม เอาจริงเอาจังและเป็นกษัตริย์นักรบที่ได้รับการยกย่องชื่นชมจากประชาชนเป็นวงกว้าง มีรักแท้หนึ่งเดียวต่อเจ้าหญิงอลิเซีย ฟาโรเวล
ริชาร์ด โมนาโรค - กษัตริย์จอมขี้หลีผู้มีพระวรกายอ้วนลงพุงจากประเทศแอเรียส เอวิเดส เกรเดเวล - จ้าวปีศาจผู้เป็นที่สะพรึงขวัญมนุษย์แห่งเดมอส บิดาของเฟริน เป็นคนที่ค่อนข้างเรียบง่าย ไม่ชอบกฎระเบียบพิธีการ กันเองและดูไม่ร้ายกาจอะไรในยามปกติ มีความเข้าใจในความเป็นจริงของชีวิต รักและหวังดีกับเฟรินเป็นอย่างมาก
ลูน่า เกรเดเวล - น้องสาวของเอวิเดสผู้มีเชื้อสายแม่มด เป็นราชินีครองนครจันทราที่เป็นหน้าด่านสำคัญก่อนเข้าเมืองหลวงเดมอส มีความงดงามจนน่าตื่นตะลึงแต่เดาอายุไม่ออก มีความสามารถในการอ่านความนึกคิดของผู้อื่น และมองเห็นอนาคตของผู้อื่นที่จะไม่เกี่ยวพันกับตัวเอง อีกทั้งยังมีพลังอาคมแกร่งกล้าเป็นที่สุด
เกรเซอร์ เกรเดเวล - น้องชายของเอวิเดสและเป็นลูกครึ่งยักษ์ ครองดินแดนยักษ์ที่ตั้งอยู่แถบภูเขาไฟโลกันตร์อันร้อนระอุในเดมอส
อลิเซีย ฟาโรเวล - เจ้าหญิงแห่งบารามอสที่ถูกส่งตัวไปเดมอสเป็นบรรณาการสงบศึก พระธิดาองค์เดียวในไฮคิงองค์ปัจจุบันและเป็นมารดาของเฟริน ถูกลอบปลงพระชนม์ท่ามกลางความชุลมุนในวันครบรอบเดือนของเฟรินที่เฟรินถูกมาดัสลักพาตัว เฟรินได้พบเจอเมื่อโดนพายุหมุนแห่งเวทพัดย้อนเวลากลับไปในอดีต
วิลเลี่ยม กรีน - บิดาของโรและวิเวียน นักพเนจรแห่งทริสทอร์ที่ความจริงแล้วคือรัชทายาทแห่งเวนอลที่ออกเร่ร่อนตามธรรมเนียมปฏิบัติ เป็นคนสุขุมรอบรู้ มีสติปัญญาเฉียบแหลมเป็นเลิศ เป็นกันเอง อ่อนโยนและเป็นมิตร ภายหลังขึ้นเป็นจักรพรรดิแห่งเวนอล ทรงพระนามว่าวิลเลี่ยม โบแด็ง ที่สาม แต่ถูกลอบปลงพระชนม์โดยราชินีองค์ที่สองของตนเอง
แรงบันดาลใจ
ผู้เขียนที่ใช้นามแฝงว่า "แรบบิท" นั้น ได้แรงบันดาลใจมาจาก งานเขียนของเจ. เค. โรว์ลิ่ง นักเขียนเจ้าของผลงานวรรณกรรมก้องโลก แฮร์รี่  พอตเตอร์ ซึ่งได้รับการตีพิมพ์ และประสบความสำเร็จในประเทศไทยอย่างมาก รวมไปถึงเรื่อง The Book of Three ของ Lloyd Alexander ซึ่งเป็นเรื่องราวของเจ้าชายกับคนเลี้ยงหมู ก็เป็นอีกหนึ่งแรงบันดาลใจให้ผู้เขียน
"หัวขโมยแห่งบารามอส"เป็นวรรณกรรมเยาวชนแฟนตาซีของไทยที่เคยได้รับความนิยมติดอันดับสูงสุดเมื่อครั้งลงเผยแพร่ทางอินเทอร์เน็ต ก่อนจะได้รับการติดต่อจากสำนักพิมพ์สถาพรบุ๊คส์ และเป็นแรงบันดาลใจให้กับนักเขียนรุ่นหลัง ก่อให้เกิดกระแสการแต่งและอ่านวรรณกรรมแฟนตาซีในหมู่เยาวชนไทย และทำให้เกิดวรรณกรรมแฟนตาซีไทยที่มีชื่อเสียงอีกหลายเรื่องตามมา
วิเชียร ชวลิต
วิเชียร ชวลิต เป็นผู้อำนวยการและรองหัวหน้าพรรคสร้างอนาคตไทย อดีตกรรมการบริหารพรรคพลังประชารัฐ อดีตสมาชิกสภาผู้แทนราษฎรไทยแบบบัญชีรายชื่อ พรรคพลังประชารัฐ เป็นอดีตที่ปรึกษารัฐมนตรีว่าการกระทรวงพาณิชย์ ในรัฐบาล พลเอก ประยุทธ์ จันทร์โอชา และอดีตปลัดกระทรวงมหาดไทย
ประวัติและการศึกษา
วิเชียร ชวลิต เกิดวันที่ 30 ธันวาคม พ.ศ. 2497 เป็นบุตรของนายเจริญ กับนางมณี ชวลิต จบการศึกษาปริญญาตรีและปริญญาโท คณะรัฐศาสตร์ มหาวิทยาลัยธรรมศาสตร์ ปริญญาตรี คณะนิติศาสตร์ มหาวิทยาลัยรามคำแหง
การทำงาน
วิเชียร ชวลิต ทำงานรับราชการตำแหน่งสำคัญ ๆ ในกระทรวงมหาดไทย อาทิ ในปี พ.ศ. 2536 เป็นนายอำเภอคำชะอี จังหวัดมุกดาหาร ในปี พ.ศ. 2537 เป็นหัวหน้าฝ่ายพัฒนาองค์การ กองราชการส่วนท้องถิ่น กรมการปกครอง ปี พ.ศ. 2539 เป็นนายอำเภอพนัสนิคม จังหวัดชลบุรี ปี พ.ศ. 2542 เป็นนายอำเภอบางละมุง จังหวัดชลบุรี และปี พ.ศ. 2544 เป็นผู้อำนวยการส่วนระบบการปกครองท้องที่ สำนักบริหารการปกครองท้องที่ กรมการปกครอง
ต่อมาปี พ.ศ. 2545 เป็นผู้อำนวยการสำนักการสอบสวนและนิติการ กรมการปกครอง และในปี พ.ศ. 2547 เป็นรองผู้ว่าราชการจังหวัดบุรีรัมย์ แล้วย้ายไปเป็นรองผู้ว่าราชการจังหวัดอำนาจเจริญ ในปี พ.ศ. 2550 กระทั่งในปี พ.ศ. 2551 ได้รับแต่งตั้งเป็นผู้ว่าราชการจังหวัดอำนาจเจริญ ในช่วงรัฐบาล อภิสิทธิ์ เวชชาชีวะ จากนั้นย้ายไปเป็นผู้ว่าราชการจังหวัดสุรินทร์ ในปี พ.ศ. 2552 และเป็นอธิบดีกรมพัฒนาชุมชน ในเดือนพฤษภาคมของปีถัดมา กระทั่งได้รับแต่งตั้งเป็นปลัดกระทรวงมหาดไทย ในเดือนธันวาคมของปีเดียวกัน และเป็นกรรมการการประปาส่วนภูมิภาค และกรรมการศูนย์อำนวยการแก้ไขสถานการณ์ฉุกเฉิน ระหว่างวันที่ 5 ตุลาคม พ.ศ. 2553 ถึง 21 ธันวาคม พ.ศ. 2553
ต่อมาในช่วงรัฐบาล ยิ่งลักษณ์ ชินวัตร ได้ดำรงตำแหน่งที่ปรึกษานายกรัฐมนตรี ฝ่ายข้าราชการประจำ (ปฏิบัติหน้าที่ เลขาธิการคณะกรรมการยุทธศาสตร์เพื่อวางระบบการบริหารจัดการทรัพยากรน้ำ) และในปี พ.ศ. 2555 ปลัดกระทรวงการพัฒนาสังคมและความมั่นคงของมนุษย์
ภายหลัง รัฐประหารในประเทศไทย พ.ศ. 2557
ในรัฐบาล พลเอก ประยุทธ์ จันทร์โอชา ได้รับการแต่งตั้งเป็นสมาชิก สภาขับเคลื่อนการปฏิรูปประเทศ กรรมการในคณะกรรมการปฏิรูปประเทศด้านสังคม ที่ปรึกษารัฐมนตรีว่าการกระทรวงพาณิชย์ สนธิรัตน์ สนธิจิรวงศ์
ก่อตั้ง พรรคพลังประชารัฐ
ใน พ.ศ. 2561 นายวิเชียร ชวลิต ได้ร่วมก่อตั้ง พรรคพลังประชารัฐ จากนั้นในวันเสาร์ 29 กันยายน พ.ศ. 2561 พรรคพลังประชารัฐ ได้จัดประชุมสามัญใหญ่ของพรรคเป็นครั้งแรกเพื่อเลือก หัวหน้าพรรค เลขาธิการพรรค และคณะกรรมการบริหารพรรค ณ ห้องแกรนด์ไดมอนด์บอลรูม อิมแพคเมืองทองธานี ปรากฏว่า ดร.อุตตม สาวนายน เป็นหัวหน้าพรรคคนแรก ดร.สุวิทย์ เมษินทรีย์ และนาย ณัฏฐพล ทีปสุวรรณ เป็นรองหัวหน้าพรรค นาย สนธิรัตน์ สนธิจิรวงศ์ เป็นเลขาธิการพรรคคนแรก รองศาสตราจารย์ พรชัย ตระกูลวรานนท์ เป็นเหรัญญิกพรรค นายกองเอก วิเชียร ชวลิต เป็นนายทะเบียนสมาชิกพรรค และ ผู้สมัคร สมาชิกสภาผู้แทนราษฎรไทยแบบบัญชีรายชื่อ พรรคพลังประชารัฐ โดยมี ดร.กอบศักดิ์ ภูตระกูล เป็นโฆษกพรรค
ในการเลือกตั้ง พ.ศ. 2562 ได้รับเลือกตั้งเป็น ส.ส.แบบบัญชีรายชื่อ ต่อมาวิเชียร ได้รับการแต่งตั้งเป็นเป็นรองประธานกรรมการคนที่สี่ในคณะกรรมการประสานงานสภาผู้แทนราษฎร รองประธานกรรมาธิการวิสามัญพิจารณาศึกษาปัญหาหลักเกณฑ์ และแนวทางการแก้ไขเพิ่มเติมรัฐธรรมนูญ สภาผู้แทนราษฎรไทย ชุดที่ 25 เป็นรองประธานกรรมการประสานงานสภาผู้แทนราษฎร
เขาลาออกจากสมาชิกสภาผู้แทนราษฎร และสมาชิกพรรคพลังประชารัฐ ในเดือนเมษายน พ.ศ. 2565 โดยให้เหตุผลว่าเนื่องจากตนเป็นผู้หนึ่งที่ร่วมก่อตั้งพรรคพลังประชารัฐมา ต่อมาพรรคมีการเปลี่ยนแปลงไปจนไม่สามารถทำตามอุดมการณ์ที่มุ่งหวังได้ จึงต้องมองหาพรรคการเมืองที่มีจุดยืนและอุดมการณ์ที่ตรงกัน และได้เข้าร่วมงานกับพรรคสร้างอนาคตไทย ในอีก 2 วันต่อมา
ชุดว่ายน้ำ
ชุดว่ายน้ำ หมายถึง เครื่องแต่งกายที่ออกแบบมาเพื่อใช้สวมใส่สำหรับการว่ายน้ำ ชุดว่ายน้ำอาจจะเป็นประเภทแนบเนื้อหรือแบบหลวม มักผลิตจากผ้าที่เปียกน้ำแล้วจะไม่โปร่งใส ชุดว่ายน้ำส่วนใหญ่จะมีการเปิดเผยร่างกายให้มากเท่าที่จะทำได้โดยไม่เปลือย และโดยทั่วไปจะมีการปกปิดอวัยวะเพศเป็นอย่างน้อย ในบางวัฒนธรรมจะมีการปกปิดหัวนมของผู้หญิงด้วย
ชุดว่ายน้ำในภาษาอังกฤษ มีชื่อเรียกหลายอย่าง (ที่ไม่ใช่การแยกประเภท) เช่น swimsuit (swimmers), bathing suit (bathers), aqua jammies, swimming costume (cozzie), togs เป็นต้น
เซเรียบี
เซเรียบี (Serie B) เป็นลีกฟุตบอลอันดับ 2 ของอิตาลีก่อตั้งขึ้นเมื่อปี ค.ศ. 1929 พร้อมกับ เซเรียอา ต่อมาในฤดูกาล 2010-11 เซเรียบีหรือลีกดิวิชัน 2 ได้เปลี่ยนชื่อเป็น เลกา เซเรีย บี หรือดิวิชั่น 1 เนื่องจากสโมสรใน กัลโช เซเรีย อา ได้แยกตัวไปตั้งลีกใหม่
สาธารณรัฐโซเวียตฮังการี
สหพันธ์สาธารณรัฐสภาสังคมนิยมฮังการี (Magyarországi Szocialista Szövetséges Tanácsköztársaság) หรือ สาธารณรัฐสภาฮังการี (Magyarországi Tanácsköztársaság) เป็นสาธารณรัฐที่มีอยู่เป็นเวลาสั้น ๆ ในภูมิภาคยุโรปตะวันออก มีอาณาเขตครอบคลุมดินแดนประมาณ 23% ของดินแดนฮังการีในอดีต ดำรงอยู่ระหว่างวันที่ 21 มีนาคม 1919 ถึงวันที่ 1 สิงหาคม 1919 รวมระยะเวลาทั้งหมดเป็น 133 วัน สาธารณรัฐก่อตั้งขึ้นภายหลังจากการเสื่อมถอยของสาธารณรัฐฮังการีที่หนึ่งในช่วงต้นปี 1919 สาธารณรัฐโซเวียตฮังการีมีสถานะเป็นรัฐตกค้างสังคมนิยมขนาดเล็ก มีหัวหน้ารัฐบาลคือซานโดร์ กอร์บอยี แต่รัฐมนตรีว่าการกระทรวงต่างประเทศเบ-ลอ กุน กลับมีอำนาจและอิทธิพลในสาธารณรัฐและพรรคคอมมิวนิสต์ฮังการีมากกว่า การที่ไม่สามารถบรรลุข้อตกลงกับไตรภาคี ซึ่งยังคงปิดล้อมทางเศรษฐกิจในฮังการี อีกทั้งความขัดแย้งกับประเทศเพื่อนบ้านในด้านดินแดน และความเปลี่ยนแปลงของสภาพสังคมอย่างถึงแก่น ทำให้สาธารณรัฐโซเวียตล้มเหลวในเป้าหมายที่วางไว้ และถูกล้มล้างในเวลาเพียงไม่กี่เดือนหลังจากที่ก่อตั้ง บุคคลที่มีบทบาทสำคัญในสาธารณรัฐโซเวียตคือ ผู้นำคอมมิวนิสต์เบ-ลอ กุน ถึงแม้ว่าในช่วงแรกโครงสร้างรัฐบาลใหม่ส่วนใหญ่จะมาจากพรรคประชาธิปไตยสังคมนิยมก็ตาม ระบอบใหม่นี้รวบรวมอำนาจอย่างมีประสิทธิผลในสภาปกครอง ซึ่งใช้อำนาจนี้ในนามของชนชั้นกรรมาชีพ
ระบอบการปกครองใหม่ล้มเหลวในการบรรลุข้อตกลงกับไตรภาคี นำไปสู่การถูกปิดล้อมทางเศรษฐกิจ การปรับปรุงพรมแดนใหม่ และการยอมรับรัฐบาลใหม่โดยมหาอำนาจที่ชนะในสงครามโลกครั้งที่หนึ่ง สาธารณรัฐโซเวียตฮังการีมีกองกำลังอาสาสมัครกลุ่มเล็ก ๆ ซึ่งส่วนใหญ่มีพื้นฐานมาจากกรรมกรโรงงานในกรุงบูดาเปสต์ มีความพยายามฟื้นฟูดินแดนที่เคยสูญเสียไปให้แก่บรรดาประเทศเพื่อนบ้าน เพื่อกระตุ้นแรงสนับสนุนอย่างกว้างขวางจากทุกชนชั้นทางสังคมในฮังการี ไม่เพียงเฉพาะกลุ่มที่เอื้อประโยชน์จากระบอบนี้เท่านั้น ในขั้นต้นสาธารณรัฐได้รับการสนับสนุนจากกลุ่มนักอนุรักษนิยมที่มีแนวคิดชาตินิยม กองกำลังนิยมสาธารณรัฐได้รุกเข้าเชโกสโลวาเกียในพื้นที่สโลวาเกีย แต่หลังจากความพ่ายแพ้ทางฝั่งตะวันออกต่อกองทัพโรมาเนียในปลายเดือนเมษายน ทำให้กองทัพต้องล่าถอยออกจากแม่น้ำทิสซอ ต่อมาเมื่อกลางเดือนมิถุนายน ได้มีการประกาศจัดตั้ง “สาธารณรัฐโซเวียตสโลวัก” โดยดำรงอยู่เพียงสองสัปดาห์ จนกระทั่งฮังการีถอนกำลังออกจากสโลวาเกียตามคำร้องขอจากไตรภาคี เมื่อวันที่ 20 กรกฎาคม สาธารณรัฐโซเวียตเริ่มเปิดการโจมตีแนวรบของโรมาเนีย แต่หลังจากนั้นโรมาเนียสามารถต้านทานการโจมตีของฮังการีได้ และสามารถฝ่าแนวรบของกองทัพฮังการีจนถึงบูดาเปสต์ ซึ่งเป็นระยะเวลาเพียงไม่กี่วันหลังการล่มสลายของสาธารณรัฐโซเวียตฮังการีเมื่อวันที่ 2 สิงหาคม
การที่รัฐบาลโซเวียตฮังการีประกาศใช้มาตรการทั้งในส่วนของนโยบายต่างประเทศและภายในประเทศ ทำให้สาธารณรัฐสูญเสียความนิยมจากประชาชนไปอย่างรวดเร็ว ความพยายามของฝ่ายบริหารชุดใหม่ที่จะเปลี่ยนแปลงวิถีชีวิตและค่านิยมของประชาชนอย่างลึกซึ้งได้ล้มเหลวอย่างสิ้นเชิง ความพยายามที่จะเปลี่ยนฮังการีซึ่งยังคงสืบเนื่องมรดกจากสมัยราชาธิปไตยเข้าสู่สังคมแบบสังคมนิยมไม่ประสบผลสำเร็จ เนื่องจากองค์ประกอบหลายประการ กล่าวคือ สาธารณรัฐขาดเจ้าหน้าที่และข้าราชการที่มีประสบการณ์ทั้งทางด้านการเมืองและเศรษฐกิจ ตลอดจนการวางแผนกลยุทธ์ในการบริหาร ความพยายามที่จะโน้มน้าวใจชาวนากลับพบแต่ความว่างเปล่า เนื่องจากการส่งเสริมการผลิตทางการเกษตรและการบริหารเมืองในเวลาเดียวกันนั้นไม่สามารถดำเนินการได้แล้วเสร็จในระยะเวลาอันสั้น หลังจากการถอนกำลังออกจากสโลวาเกีย รัฐบาลได้บังคับใช้มาตรการเพื่อเรียกร้องการสนับสนุนของประชาชนอีกครั้งแต่ก็พบกับความล้มเหลวเช่นเคย โดยเฉพาะมาตรการอนุญาตขายเครื่องดื่มแอลกอฮอล์ การส่งมอบที่ดินบางส่วนให้แก่ชาวนาโดยไม่มีการวางแผนและที่ดิน และความพยายามที่จะปรับปรุงสถานการณ์ทางการเงินและการจัดหาเสบียงอาหาร ทำให้สาธารณรัฐโซเวียตฮังการีสูญเสียการสนับสนุนจากประชาชนส่วนใหญ่ไประหว่างเดือนมิถุนายนจนถึงกรกฎาคม ส่งผลให้เกิดความพินาศของสาธารณรัฐพร้อมกับความพ่ายแพ้ทางการทหาร ความล้มเหลวของนโยบายต่างประเทศ ทั้งสถานการณ์การเมืองและการถูกโดดเดี่ยวทางเศรษฐกิจจากไตรภาคี ความล้มเหลวทางการทหารในการเผชิญหน้ากับประเทศเพื่อนบ้าน และความเป็นไปไม่ได้ในการเข้าร่วมกองกำลังกับหน่วยกองทัพแดง มีส่วนทำให้สาธารณรัฐโซเวียตล่มสลาย รัฐบาลประชาธิปไตยสังคมนิยม–คอมมิวนิสต์ได้รับการสืบต่อโดยฝ่ายสังคมนิยมสายกลางเมื่อวันที่ 1 สิงหาคม กลุ่มคอมมิวนิสต์ลี้ภัยออกจากบูดาเปสต์หรือเดินทางออกนอกประเทศ
การสิ้นสุดของราชาธิปไตยและการสถาปนาสาธารณรัฐประชาชน
ภายหลังความปราชัยของจักรวรรดิออสเตรีย-ฮังการีในสงครามโลกครั้งที่หนึ่ง ขบวนการปฏิวัติของมวลชนซึ่งประกอบไปด้วยกรรมกร ทหาร และชาวนา ได้เริ่มแพร่กระจายเข้าไปในสังคมฮังการี ถึงขนาดที่มีตำรวจหรือหน่วยทหารบางหน่วยเข้าให้การสนับสนุน จากชัยชนะของการปฏิวัติเบญจมาศ ส่งผลให้มีการแต่งตั้งมิฮาย กาโรยี เป็นนายกรัฐมนตรี โดยได้รับการสนับสนุนจากสภาแห่งชาติ ซึ่งก่อตั้งขึ้นจากการรวมตัวกันของพรรคประชาธิปไตยสังคมนิยม (MSDP), พรรคหัวรุนแรงแห่งชาติ, และพรรคของกาโรยี เมื่อวันที่ 31 ตุลาคม ผู้สำเร็จราชการแทนพระองค์อาร์ชดยุกโจเซฟ เอากุสท์ ได้พยายามกดดันพระเจ้าคาร์ลที่ 4 อย่างหนัก จนในที่สุดพระองค์จึงทรงประกาศรับรองการสถาปนาสาธารณรัฐประชาชนตามที่สภาแห่งชาติเรียกร้อง อย่างไรก็ตาม รัฐบาลใหม่ได้ล้มเหลวในการแก้ไขปัญหาภายในประเทศ ทั้งเกิดอัตราการว่างงานที่เพิ่มขึ้น อัตราเงินเฟ้อที่สูงขึ้น และการขาดแคลนอาหารภายในเมืองต่าง ๆ การปฏิรูปที่ดินเกษตรกรรมที่ชาวฮังการีรอคอยมานานก็ยังไม่ได้รับการดำเนินการเช่นกัน แม้ว่าจะมีการประกาศยุบสภาเก่าเพื่อให้ประชาชนมีสิทธิออกเสียงอย่างทั่วถึง แต่ก็ยังไม่มีการเลือกตั้งใหม่
เมื่อวันที่ 16 พฤศจิกายน 1918 สาธารณรัฐประชาชนฮังการีได้ประกาศจัดตั้งขึ้นอย่างเป็นทางการ โดยมีกาโรยีดำรงตำแหน่งเป็นประธานาธิบดีชั่วคราว แต่ด้วยการบริหารแบบเก่าที่ไม่เป็นระเบียบ ประกอบกับเกิดความยุ่งเหยิงภายในกองทัพ ทางคณะรัฐมนตรีจึงจำต้องพึ่งพาสหภาพแรงงานในการป้องกันการแพร่ขยายของความโกลาหลภายในประเทศ ในช่วงเวลาเดียวกัน รัฐบาลกาโรยียังต้องจัดการกับขบวนการหรือคณะต่าง ๆ ที่ก่อตัวขึ้นทั้งจากกรรมกร ทหาร และชาวนา เมื่อประมาณกลางเดือนพฤศจิกายน รัฐบาลสามารถควบคุมสถานการณ์ภายในประเทศได้บางส่วน เนื่องจากได้ดำเนินการปฏิรูปที่ดินเกษตรกรรมตามที่ให้สัญญาไว้ ซึ่งทำให้พื้นที่แถบชนบทสงบลง และมีการปลดประจำการทหารออกจากกองทัพมากกว่าหนึ่งล้านนาย แม้จะพอมีกำลังทหารในหน่วยทหารรักษาการณ์เพื่อปราบปรามความรุนแรงภายในเมืองต่าง ๆ อยู่บ้าง แต่ทหารเหล่านี้แทบไม่มีประสบการณ์ในการปฏิบัติหน้าที่เลย ฮังการียังเผชิญกับปัญหาร้ายแรงและข้อเรียกร้องต่าง ๆ ที่ไม่อาจสนองได้ในวิกฤติหลังสงคราม คณะรัฐมนตรีต่างต้องรับมือกับการประท้วงที่เพิ่มมากขึ้น โดยได้รับแรงสนับสนุนจากกลุ่มคอมมิวนิสต์ ซึ่งได้ประณามการดำรงไว้ซึ่งความไม่เท่าเทียมของชนชั้นในฮังการี และผลักดันให้ขบวนการชาวนาและกรรมกรจำนวนมากเข้ายึดอำนาจ
การก่อตั้งและการเติบโตของพรรคคอมมิวนิสต์ฮังการี
เมื่อวันที่ 24 พฤศจิกายน 1918 เบ-ลอ กุน นักสังคมนิยมฝ่ายซ้าย ร่วมกันกับสมาชิกกลุ่มประชาธิปไตยสังคมนิยมและนักสังคมนิยมสายปฏิวัติในการก่อตั้ง "พรรคคอมมิวนิสต์ฮังการี" (KMP) ขึ้น โดยมีอุดมการณ์ที่โน้มเอียงไปทางลัทธิมากซ์–เลนิน ซึ่งต่อต้านรัฐบาลผสมสังคมนิยม-เสรีนิยม พรรคคอมมิวนิสต์ไม่พึงพอใจกับผลลัพธ์ของการปฏิวัติครั้งแรก โดยพรรคพยายามที่จะระดมชนชั้นกรรมาชีพฮังการีเพื่อกระตุ้นให้เกิดการปฏิวัติครั้งที่สองโดยระบอบสังคมนิยม หนังสือพิมพ์ Vörös Ujság (หนังสือพิมพ์แดง) ซึ่งเป็นหนังสือพิมพ์หลักของพรรค ได้ก่อตั้งขึ้นประมาณต้นเดือนธันวาคม โดยมีจุดประสงค์เพื่อเรียกร้องให้มีการปฏิวัติสังคมนิยม และมุ่งโจมตีเกี่ยวกับระบอบประชาธิปไตยแบบทุนนิยมของรัฐบาลกาโรยี ในขณะเดียวกัน พรรคได้พยายามดึงดูดการสนับสนุนจากหน่วยทหารใหม่ที่รัฐบาลกาโรยีจัดตั้งแต่ก็ไม่ประสบผลสำเร็จมากนัก เนื่องจากยังมีชาวนาหรือกรรมกรบางส่วนที่ไม่เห็นด้วยกับการปฏิวัติ โดยเห็นว่าไม่คุ้มค่าที่จะให้เสี่ยงอันตรายไปจับอาวุธอีกครั้ง ด้วยความกลัวว่ากองกำลังแดง (Red Guard) จะถูกควบคุมโดยสภาทหารแห่งชาติในบูดาเปสต์ พรรคคอมมิวนิสต์จึงตัดสินใจติดอาวุธให้แก่ผู้สนับสนุนโดยตรง ด้วยการจัดซื้ออาวุธจากกองทัพเยอรมันที่ถอนกำลังภายใต้การสงบศึกเบลเกรดอย่างลับ ๆ ความสำเร็จของพรรคคอมมิวนิสต์ในความพยายามชักจูงทหาร ทำให้การยึดอำนาจในเดือนมีนาคม 1919 แทบไม่มีการนองเลือดเลย และหน่วยงานรัฐบาลส่วนใหญ่ก็ไม่ได้ขัดขวางการจัดตั้งรัฐบาลใหม่ด้วย ความปั่นป่วนภายในพรรคคอมมิวนิสต์ไม่ได้เกิดขึ้นอยู่แค่ทหารเท่านั้น แต่ยังเกิดขึ้นจากกรรมกร ชาวนา ชนกลุ่มน้อย และกองทหารของไตรภาคี
ในช่วงปลายปี 1918 และช่วงต้นปี 1919 ความฟุ้งซ่านในการปฏิวัติและอิทธิพลของพรรคคอมมิวนิสต์เพิ่มขึ้นอย่างทวีคูณ ภายในประเทศเริ่มมีการแบ่งฝักแบ่งฝ่าย ในช่วงปลายเดือนธันวาคม นักสังคมนิยมและคอมมิวนิสต์เริ่มถกเถียงกันในเรื่องการครอบงำของสหภาพแรงงาน กลุ่มคนว่างงาน, ทหารปลดประจำการ, นายทหารชั้นประทวน และการขยายตัวเพิ่มขึ้นของสหภาพแรงงาน เป็นสิ่งที่ทำให้พรรคคอมมิวนิสต์ได้รับความนิยมอย่างสูงในฮังการี ในเดือนธันวาคม รัฐบาลกาโรยีพยายามอย่างไร้ผลที่จะแย่งชิงการควบคุมหน่วยทหารจากสภาทหารในเมืองหลวง ซึ่งถูกควบคุมโดยนักสังคมนิยมโยแฌ็ฟ โปกาญ เมื่อวันที่ 12 ธันวาคม การประท้วงของนายทหารติดอาวุธจำนวนแปดพันนายประสบความสำเร็จ ส่งผลให้รัฐมนตรีว่าการกระทรวงสงครามถูกปลดจากตำแหน่ง
การเสื่อมลงของสาธารณรัฐประชาชน
จากสถานการณ์ทางการเมืองและเศรษฐกิจภายในประเทศ โดยปราศจากความช่วยเหลือจากไตรภาคี ทำให้กาโรยีประกาศลาออกจากตำแหน่งนายกรัฐมนตรีในเดือนมกราคม 1919 และเข้ารับตำแหน่งประธานาธิบดีของสาธารณรัฐ สมาชิกพรรคอนุรักษนิยมของกาโรยีและพรรคหัวรุนแรงต่างพากันออกจากคณะรัฐมนตรี ภายหลังวิกฤตการณ์ร้ายแรงของรัฐบาลในช่วงกลางเดือนมกราคม ได้มีนักสังคมนิยมสายกลางบางส่วนตัดสินใจลาออกจากรัฐบาลเพราะคำวิพากษ์วิจารณ์ของพรรคคอมมิวนิสต์ และกลุ่มชนชั้นนายทุนปฏิเสธที่จะปกครองเพียงลำพัง คณะรัฐมนตรีชุดใหม่ได้ถูกจัดตั้งโดยมีรัฐมนตรีที่เป็นสังคมนิยมมากขึ้น รัฐบาลใหม่ของฝ่ายประชาธิปไตยสังคมนิยมที่นำโดย เดแน็ช เบริงคีย์ ได้ให้สัญญาว่าจะทำการปฏิรูป การกระทำนี้ได้สร้างความไม่พอใจต่อสภาโซเวียต เมื่อวันที่ 13 ธันวาคม สภาแรงงานในเมืองหลวงได้หารือเกี่ยวกับการปฏิรูปไร่นา แต่รัฐบาลยังไม่ได้ตัดสินใจในเรื่องนี้จนกระทั่งเมื่อประมาณต้นเดือนกุมภาพันธ์ และการดำเนินการเป็นไปอย่างล่าช้า ในช่วงต้นเดือนมกราคม ด้วยความหวาดกลัวต่ออิทธิพลของคอมมิวนิสต์ กองบัญชาการพันธมิตรในบูดาเปสต์ได้เสนอให้จับกุมเหล่าผู้แทนสภากาชาดรัสเซีย ซึ่งเป็นกำลังสนับสนุนทางการเงินที่สำคัญของพรรค ท่ามกลางความอ่อนแอของรัฐบาลและนักสังคมนิยมสายกลาง ขบวนการแรงงานได้พากันเข้าควบคุมโรงงานบางแห่งไว้ตามที่พรรคคอมมิวนิสต์ได้เรียกร้อง ณ ทางตอนเหนือของฮังการี รัฐบาลได้ปราบปรามการจราจลอย่างรุนแรงโดยคนงานเหมืองในช็อลโกตอร์ยาน ซึ่งเป็นเมืองที่มีความสำคัญอย่างยิ่งต่อระบบอุตสาหกรรมและทางรถไฟ มีผู้เสียชีวิตนับร้อยจากการจราจลครั้งนี้ ในช่วงปลายเดือนมกราคม พวกนักสังคมนิยมได้ตัดสินใจขับไล่กลุ่มคอมมิวนิสต์ออกจากสภาแรงงานในเมืองหลวงและสหภาพแรงงาน อย่างไรก็ตามก็ประสบความสำเร็จเพียงเล็กน้อยเท่านั้น
มีการคาดการณ์ว่าในเดือนกุมภาพันธ์ พรรคคอมมิวนิสต์มีจำนวนสมาชิกประมาณสามหมื่นถึงห้าหมื่นคน กิจกรรมต่าง ๆ ของพรรคคอมมิวนิสต์ในสภามีความโดดเด่นเป็นอย่างมาก แม้ว่าอิทธิพลของพรรคในสภาแรงงานเมืองหลวงจะมีน้อยมากก็ตาม เนื่องจากการครอบงำพรรคโดยพวกประชาธิปไตยสังคมนิยม ในขณะที่พวกสังคมนิยมพยายามสร้างอิทธิพลของตนเอง เพื่อยับยั้งการเติบโตของอิทธิพลคอมมิวนิสต์ในหมู่ทหาร อิทธิพลของพวกสังคมนิยมเริ่มลดลงในสหภาพแรงงาน ในการประชุมใหญ่เมื่อเดือนกุมภาพันธ์ พวกสังคมนิยมได้อนุมัติมาตรการที่ต่างไปจากเดิมอย่างสิ้นเชิง เช่น การกำหนดให้รัฐควบคุมการผลิตทั้งหมด การเก็บภาษีสำหรับชนชั้นสูงและอภิสิทธิ์ชน และการปราบปรามฝ่ายต่อต้านการปฏิวัติ เป็นต้น
เมื่อวันที่ 20 กุมภาพันธ์ หลังการประท้วงที่หน้ากองบรรณาธิการหนังสือพิมพ์ประชาธิปไตยสังคมนิยม Népszava ที่จบลงด้วยการมีผู้เสียชีวิตและบาดเจ็บอีกหลายสิบคน รัฐบาลได้จับกุมผู้นำพรรคคอมมิวนิสต์ จากความพยายามในการระงับข้อขัดแย้งระหว่างไตรภาคี ทำให้รัฐบาลเริ่มอ่อนแอลงและไม่สามารถควบคุมกิจกรรมของพรรคอมมิวนิสต์ได้ พรรคได้วางแผนการจราจลเพื่อยึดอำนาจตามแบบฉบับของการก่อการกำเริบสปาตาคิสท์ในเยอรมนี โดยเพิกเฉยต่อคำแนะนำจากรัสเซีย และแผนการนี้ก็ประสบกับความล้มเหลวเช่นเคย อย่างไรก็ตาม การจับกุมและการปฏิบัติอย่างทารุณก่อให้เกิดความไม่สงบเพิ่มขึ้น ในขณะเดียวกัน สื่อมวลชนคอมมิวนิสต์ยังคงเคลื่อนไหวในแบบลับต่อไป ในวันที่ 21 กุมภาพันธ์ มีการประท้วงครั้งใหญ่เพื่อสนับสนุนพรรคสังคมนิยมที่หน้ารัฐสภา แต่ทั้งรัฐสภาและรัฐบาลก็ไม่ได้ใช้โอกาสครั้งนี้ในการฟื้นฟูความนิยมจากประชาชนที่หายไป รัฐมนตรีสังคมนิยมไม่เห็นด้วยกับการปราบปรามคอมมิวนิสต์ตามที่ผู้บัญชาการตำรวจเรียกร้อง เมื่อวันที่ 22 กุมภาพันธ์ รัฐบาลได้ฟื้นฟูกฎหมายปราบปรามผู้ที่เป็นศัตรูของรัฐตามที่รัฐมนตรีสังคมนิยมเรียกร้อง โดยเป็นกฎหมายที่เคยใช้ในช่วงสงคราม ในขณะเดียวกัน ความคาดหวังของรัฐบาลในการได้รับความช่วยเหลือจากมหาอำนาจก็กลายเป็นเรื่องลวง